
Esselamu’alejkum, pitanje za šejha Jakuba. Na šta upućuje izraz “a ako sumnjaš…” u 94-om ajetu sure Junus? Da li se misli na stvarnu sumnju ili je nešto drugo u pitanju? Allah vas nagradio


* 
* 
* 
* 
* 
* 
* 

 
Na šta upućuje izraz “a ako sumnjaš…” u 94-om ajetu sure Junus?

Bismillahir-rahmanir-rahim


? 94-ti ajet sure Junus glasi:  

‘A ako sumnjaš u ono što ti objavljujemo upitaj one koji čitaju Knjigu, prije tebe objavljenu. Tebi istina od Gospodara tvoga dolazi, i nikako ne budi od onih koji su u sumnji’.


Ne misli se na pravu sumnju, niko od poslanika nije sumnjao u ono što mu se objavljuje.  

Katade ibn Di’ame kaže da je Allahov ***[poslanik](https://pitajucene.com/search/poslanik/questions/ "Pretraži pitanja o poslanicima")*** rekao: ‘ne sumnjam i ne pitam’. To takođe potvrđuju i seid ibn Džubejr i Hasan el-Basri. Pogledati ***[tefsir](https://pitajucene.com/search/tefsir/questions/ "Pretraži pitanja o tefsiru")*** ibn Kesir.


♦ Treba da znamo da se ***[iman](https://pitajucene.com/search/iman/questions/ "Pretraži pitanja o Imanu")*** ne prihvata od čovjeka koji sumnja da je Allah objavio Kur’an Muhamedu, a i druge knjige drugim poslanicima, jer od temelja imana je ***[vjerovanje](https://pitajucene.com/search/vjerova/questions/ "Pretraži pitanja o vjerovanju")*** u Allahove knjige bez sumnje, pa kako onda Poslanik da sumnja.  

Ibn Kesir tumačeći ovaj ajet kaže: ‘u ovome je potvrda i proglas ummetu da se opis njihovog poslanika nalazi u prethodnim knjigama, koje posjeduju Ehlul-kitab (sljedbenici knjige), kao što Uzvišeni kaže: ‘onima koji će slijediti Poslanika, Vjerovjesnika, koji neće znati ni čitati ni pisati, kojeg oni kod sebe u Tevratu i Indžilu zapisana nalaze’. (El-A’raf, 157).


◾ Pa i pored ove nauke, koju poznaju iz svojih knjiga, kao što poznaju i sinove svoje, oni sumnjaju, skrivaju istinu i ne vjeruju, mada imaju pouzdane dokaze’.  

Znači ovaj ajet potvrđuje da sljedbenici knjige sumnjaju da je Muhamed Poslanik iako imaju ***[znanje](https://pitajucene.com/search/znanj/questions/ "Pretraži pitanja o znanju")*** o njemu u svojim knjigama, kao što potvrđuje zadnji dio ajeta: ‘i nikako ne budi od onih koji su u sumnji’.


A Allah najbolje zna.


Odgovorio: mr. ***[Jakub Alagić](https://pitajucene.com/search/Jakub+Alagi%C4%87/answers/ "Pretraži odgovore od mr. Jakub Alagić")***  

Preuzeto sa Whatsapp grupe “DELIL – Akida”


